Številka: 093-37/2012-2

**Rdeči križ Slovenije**

**(e-naslov: rdeci.kriz@rks.si)**

**Slovenska Karitas**

**(e-naslov: info@karitas.si**

**Vsem CSD**

**Skupnost centrov za socialno delo**

**Zveza prijateljev mladine**

**(e-naslov:** **info@zpms.si****)**

**Združenje občin Slovenije**

**(e-naslov: info@zdruzenjeobcin.si)**

**Skupnost občin Slovenije**

**(e-naslov: info@skupnostobcin.si)**

Datum: 18. 12. 2012

Zadeva: Obvestilo v zvezi z denarnimi sredstvi, ki jih osebe v socialni stiski prejmejo od humanitarnih organizacij

V letošnjem letu je bilo zaradi gospodarske krize izvedeno veliko število aktivnosti, s katerimi so humanitarne organizacije zagotovile pomoč posameznikom in družinam, ki so se znašle v socialni stiski. Zaradi nekaterih nejasnosti, ki so se v zvezi z vštevanjem takšne pomoči pri odmeri pravic iz javnih sredstev na podlagi Zakona o uveljavljanju pravic iz javnih sredstev (Ur.l. RS, št. 62/10, 40/11, 40/12 – ZUJF in 57/12 – ZPCP-2D) in Zakona o socialno varstvenih prejemkov (Ur.l. RS, št. 61/10, 40/11 in 40/12 – ZUJF) pojavile v javnosti, vam posredujemo naslednje pojasnilo.

Skladno z 12. členom Zakona o uveljavljanju pravic iz javnih sredstev in Zakona o socialno varstvenih prejemkov se v dohodek posameznika oziroma družine pri uveljavljanju pravic iz javnih sredstev štejejo tudi pomoči v obliki denarnih sredstev, ki jih socialno ali drugače ogrožene osebe prejmejo od humanitarnih organizacij, invalidskih organizacij, dobrodelnih ustanov ter lokalnih skupnosti, namenjene za preživetje, zmanjšane za višino minimalnega dohodka, ki bi pripadal posameznemu upravičencu oziroma družinskemu članu, če ne bi imel drugih dohodkov, v skladu z Zakonom o socialno varstvenih prejemkih.

Humanitarna pomoč se v lastni dohodek posameznika ali družine tako **šteje** le, če so izpolnjeni naslednji pogoji:

- da je bila pomoč izplačana v obliki denarnih sredstev,

- da organizacija, ki jo je izplačala, namena porabe pomoči ni določila ali pa ga je določila in je enak preživetju (za npr. plačilo osnovnih življenjskih stroškov, kot so ogrevanje, elektrika, hrana, obutev, in podobno),

- da znesek pomoči presega višino minimalnega dohodka, ki bi pripadal posameznemu upravičencu oziroma družinskemu članu, če ne bi imel drugih dohodkov, določenim z Zakonom o socialno varstvenih prejemkih (tj. za samsko osebo trenutno 260,00 EUR, za družino pa je odvisen od števila družinskih članov in njihovih statusov) – opozarjamo, da se upošteva samo znesek, ki **presega** omenjeno mejo preživetja.

Iz navedenega torej izhaja, da če je bila humanitarna pomoč dodeljena v obliki paketa za prehrano, v obliki neposrednega plačila računa za nakup ortopedskega ali drugega pripomočka ali za nakup šolskih potrebščin ali v obliki denarnih sredstev, za katere je organizacija določila namen porabe sredstev, ki ni enak preživetju (npr. za obnovo, prilagoditev ali posodobitev stanovanja ali hiše, in podobno), ali pa je namen porabe sicer enak preživetju, vendar znesek denarnih sredstev ne presega meje preživetja, določene z Zakonom o socialno varstvenih prejemkih, se kot dohodek **ne šteje**.

Poudarjamo tudi, da morajo humanitarne organizacije ob koncu leta poročati le o denarnih zneskih ki so bili nakazani neposredno prosilcu in za katere ni podatka o namenski porabi ali pa je namen porabe določen, vendar je enak preživetju, stranke pa naj prejem t.i. humanitarne pomoči na Vlogo za uveljavljanje pravic iz javnih sredstev vpišejo pod izjavo o materialni ogroženosti (točka III./j).

Prosimo vas, da to obvestilo posredujete tudi vašim članom oziroma drugim subjektom, ki dodeljujejo denarna sredstva osebam v socialni stiski.

S spoštovanjem,

Pripravila:

Marjeta Kovšca Davor Dominkuš

PODSEKRETARKA GENERALNI DIREKTOR

Vročiti:

* naslovniku (po elektronski pošti)